ইন্ডিয়ান ইনস্টিটিউট অফ ব্যাঙ্কিং অ্যান্ড ফিনান্স
ইন্ডিয়ান ইনস্টিটিউট অফ ব্যাঙ্কিং অ্যান্ড ফিনান্স (আই আই বি এফ) হল ইন্ডিয়ান কোম্পানিজ অ্যাক্ট, ১৯১৩ এর ২৬ নম্বর ধারা অনুসারে ১৯২৮ খ্রিস্টাব্দে গঠিত আর্থিক পরিষেবা শিল্পে পেশাগত যোগ্যতা এবং প্রশিক্ষণ প্রদানকারী একটি প্রতিষ্ঠান। এটি পূর্বে ইন্ডিয়ান ইনস্টিটিউট অফ ব্যাঙ্কার্স (আই আই বি) নামে পরিচিত ছিল। ভারতের সমস্ত ব্যাঙ্ক, আর্থিক প্রতিষ্ঠান সমূহের পেশাদারী দক্ষতা বৃদ্ধির জন্য এবং তাদের কর্মচারীদের শিক্ষা, প্রশিক্ষণ, পরীক্ষা, পরামর্শ তথা কাউন্সেলিং-এর কাজ করে থাকে। প্রতিষ্ঠানটি জুনিয়র অ্যাসোসিয়েট অফ ইন্ডিয়ান ইনস্টিটিউট অফ ব্যাঙ্কার্স (জে এ আই আই বি)/ 'ডিপ্লোমা ইন ব্যাঙ্কিং অ্যান্ড ফিনান্স' (ডি বি এফ) এবং সার্টিফায়েড অ্যাসোসিয়েট অফ ইন্ডিয়ান ইনস্টিটিউট অফ ব্যাঙ্কার্স (সি এ আই আই বি ) নামক তিনটি ফ্ল্যাগশিপ কোর্সের জন্য সর্বাধিক পরিচিত। ভারতের ৬০০ টির বেশি ব্যাঙ্ক ও আর্থিক প্রতিষ্ঠান এবং তাদের প্রায় দশ লক্ষ কর্মচারী যথাক্রমে শিক্ষা প্রতিষ্ঠানটির প্রাতিষ্ঠানিক ও সাধারণ সদস্য। এই ধরনের প্রতিষ্ঠান হিসাবে ভারতের "আই আই বি এফ" বিশ্বের এক বৃহত্তম ইনস্টিটিউট।